62017TJ0540_INF
Rozsudok Všeobecného súdu (šiesta komora) zo 6. júna 2019 –EIB/Sýria
(vec T‑540/17)
„Arbitrážna doložka – Dohoda o pôžičke ‚Electricity Distribution Project‘ č. 20948 – Nesplnenie dohody – Vrátenie preddavkov – Úroky z omeškania – Rozsudok pre zmeškanie“
1.
Súdne konanie – Podanie návrhu na Všeobecný súd na základe arbitrážnej doložky – Dohoda o pôžičke, ktorú uzavrela Európska investičná banka so Sýriou – Právomoc Všeobecného súdu vymedzená článkami 256 a 272 ZFEÚ, ako aj arbitrážnou doložkou
(článok 256 ods. 1 a článok 272 ZFEÚ)
(pozri body 16, 17)
2.
Súdne konanie – Podanie návrhu na Všeobecný súd na základe arbitrážnej doložky – Dohoda o pôžičke, ktorú uzavrela Európska investičná banka so Sýriou – Nesplnenie zmluvných povinností zo strany Sýrie – Prechod práv Banky na Úniu – Žaloba podaná Bankou v mene Únie – Prípustnosť – Žaloba podaná Bankou vo svojom vlastnom mene – Neprípustnosť – Nedostatok záujmu na konaní
(článok 256 ods. 1 a článok 272 ZFEÚ)
(pozri body 21 – 30)
3.
Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený – Žaloba, ktorej cieľom je dosiahnuť v rámci dohody o pôžičke uloženie povinnosti zaplatiť prípadné splátky, ktoré sú splatné a zostávajú nesplatené po dátume podania žaloby – Hypotetické okolnosti, ktoré ešte nenastali – Neprípustnosť
[Rokovací poriadok Všeobecného súdu, článok 76 písm. d)]
(pozri body 32 – 36)
Predmet
Návrh podľa článku 272 ZFEÚ na uloženie povinnosti Sýrskej arabskej republike vrátiť platby splatné sumy v rámci dohody o pôžičke „Electricity Distribution Project“ č. 20948 spolu s úrokmi z omeškania
Výrok
1.
Sýrska arabská republika je povinná vrátiť Európskej únii, ktorú zastupuje Európska investičná banka (EIB), sumu 52657141,77 eura.
2.
Uvedená suma sa úročí úrokmi z omeškania z istiny a zo zmluvných úrokov, vyčíslených spôsobom uvedeným v článku 3 ods. 2 Dohody o pôžičke „Electricity Distribution Project“ č. 20948, ktorú uzavrela EIB a Sýrska arabská republika 5. februára 2001 a ktorá bola zmenená listami z 3. októbra 2003, 28. februára 2006, 9. mája a 8. októbra 2007, a to od 9. augusta 2017 do dátumu zaplatenia.
3.
Vo zvyšnej časti sa žaloba zamieta.
4.
Sýrska arabská republika je povinná nahradiť trovy konania.